ส่องตลาด ภาคบ่าย – บล.ฟิลลิป (ประเทศไทย)
บริษัทหลักทรัพย์ ฟิลลิป (ประเทศไทย) สรุปทิศทางและแนวโน้มตลาดบ่ายนี้
22 พ.ค. 2558

แนวโน้มภาคบ่าย: ขึ้นขาย-ลงซื้อ 
– เช้านี้ตลาดสามารถดีดตัวทะลุแนวต้านที่ 1530 จุดได้ ก่อนมีแรงขายทำกำไรออกมาเป็นระยะ ขณะยังไร้ปัจจัยหนุนใหม่
– ตลาดหุ้นจีนมีการดีดตัวแรงต่อเนื่อง ขณะนักลงทุนยังคาดหวังการใช้มาตรการกระตุ้นเพิ่มเติม หลัง PMI ภาคการผลิตออกมาต่ำกว่าคาดที่ 49.1 ซึ่งต่ำกว่าระดับ 50 ซึ่งแบ่งระหว่างขยายตัวและหดตัว
– มองทั้งต่างชาติและสถาบันยังสลับซื้อขาย เพื่อรอปัจจัยใหม่ๆ โดยค่า PE’58 ปัจจุบันที่ 15.3x เริ่มเข้าใกล้ที่ระดับสูงสุดของปีแถว 15.5x
– มอง SET บ่ายนี้จะเคลื่อนไหวคล้ายๆกับช่วงบ่ายในหลายวันที่ผ่านมาคือแกว่งตัวในกรอบ ขณะยังน่าจับตาการแถลงแนวโน้มเศรษฐกิจสหรัฐของปธ.เฟดในวันนี้ โดยมองกรอบบ่ายนี้ที่ 1525-1540
– กลยุทธ์ระยะสั้นยังเน้นขึ้นขาย-ลงซื้อในกรอบ ขณะระยะกลาง-ยาว เน้นทยอยซื้อเมื่ออ่อนตัวแถว 1480,1500 จุด หลัง Upside ยังจำกัด โดยเน้นเล่นหุ้นรายตัวที่แนวโน้มธุรกิจยังโดดเด่น อาทิ กลุ่มนาโนไฟแนนซ์เลือก SAWAD, MTLS และการฟื้นตัวของภาคท่องเที่ยวเลือก AAV, BA, CENTEL เป็นต้น
 
แนวโน้มตลาดหุ้นไทยภาคบ่ายในเชิงเทคนิค
&gt;&gt; ดัชนี 1,531.28 เปลี่ยนแปลง +5.03 จุด  มูลค่าการซื้อขาย 18,048 ลบ.
กระโดดขึ้นมาอีกระดับแต่ย่อตัวลงตลอดเช้า พร้อมสัญญาณขายและ Negative Divergence ในกราฟ 60 นาที ส่งผลให้บ่ายมีโอกาสอ่อนตัวลงอีก แนวรับ 1525-1520 จุด แนวต้าน 1540 จุด